เริ่มอาการครั้งแรกคือมีอากาศหนาวแล้วอยู่ดีๆตัวลอกครับไปหาเภสัชได้ยา แก้แพ้กับฆ่าเชื้อรามากิน และทา สักพักเริ่มมีอาการคันคล้ายๆมดกัดตามตัว จนลามมาที่หน้าขาเกาจนมีแผลเล็กๆจึงใช้คาลามายทาจนหาย แต่ก็ยังมีรอยลอกเล็กๆตามรูขุมขน ที่แขน หน้าอก เหมือนลอกไม่ออก ปัจจุบันคล้ายมีรอยกระแต่ไม่นูนสีดำขนาดก้อนกรวดขึ้นตามมา อยากทราบว่าเข้าข่ายมะเร็งผิวหนังไหมครับ
สวัสดีค่ะ อาการผิว ลอก คัน อาจเกิดจาก-ผิวแห้ง-ตุ่มแพ้จากการสัมผัส เช่น สบู่ โลชั่น น้ำหอม-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-เชื้อราที่ผิวหนังโดยการอักเสบหรือติดเชื้อใดๆที่ผิวหนัง หลังหายอาจมีรอยดำเหลืออยู่ได้มะเร็งผิวหนังนั้นมักมาด้วยรอยโรคที่ผิดปกติบนผิวหนังเช่นตุ่มเนื้อสีชมพู แดง มีลักษณะผิวเรียบมัน และมักจะมีเส้นเลือดฝอยเล็ก ๆ กระจายอยู่บริเวณตุ่มเนื้อ หรือในบางชนิดอาจมาด้วยไฝหรือขี้แมลงวัน แต่จะโตเร็ว ขอบเขตไม่เรียบและอาจมีสีไม่สม่ำเสมอ ทั้งนี้ที่บริเวณแผลอาจตกสะเก็ดหรือมีอาการเลือดออกด้วยเช่นกันการวินิจฉัยที่แน่นอนต้องอาศัยการตรวจร่างกายดูรอยโรคจริงร่วมด้วย ดังนั้นหากเป็นมาก ลุกลาม ไม่สบายใจ ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณที่คันหรือลอกเอง รับประทานยาแก้คันกลุ่มต้านฮิสตามีนได้ หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง